Merja Heinon runo Kaarnalaivat
Kuin kaarnalaivat lipuvat järven pintaa, -
on ihmisen elämä.
Hiljaa lipuen kohti satamaa, rauhan satamaa.
Jeesus on vastassa siellä, ottaen syliin uupuneen.
Kantaen kotiin väsyneen.
Siellä rauha on loppumaton, kipu ja tuska väistyneet.
On vain rauha ja rakkaus loppumaton.
Luona Jeesuksen rakkaan.
Merja Heinon runo Kutsu
Kauniina siintää uusi maa, -
enkelit siellä jo soittavat kanneltaan.
Kanteleen kaiku kiirii ympäri maailmaa, -
kuuntele, kuuntele hiljaa niin kaunista soitantaa.
Taivaasta kuulu kutsu, palvomaan Jumalaa.
Kanteleen soitto kaikuu, ympäri maailmaa.
Sen kuulevat kaikki, jotka Herraa rakastaa.
Merja Heinon runo Nosta purjeet
Nosta purjeet lapseni, anna hengen viedä.
Henki ohjaa johdattaa, määränpäätä et tiedä.
Luota usko johdatukseen, tartu hetken tilaisuuteen.
Onni löytyy sieltä, kun Herran Henki johdattaa, -
on onni silloin myötä.
Ilo täyttää sydämen, valo loistaa silmien
Minkä toiset nähdä saavat.
Tekstitys: A. Eskola